text: An ebanghelyo niato ngonian na Domingo nagtatao nin linaw sa siring na problema.
text: #000007
text: An enot – an pagpamibi. Siring sa sarong aki, an enot niatong pinagsusumbungan kan satong problema iyo an satong magurang. Kun igwa kitang problema sa kapwa, isumbong niato sinda sa pamibi. Imbes na i-tsismis, iusip niato an satong kaiwal o nakakulog sato sa pamibi. Sa siring na paagi, mapaghuhurop-huropan niato an satong gigibohon sa sunod na lakdang. Asin makakahagad kita nin kusog boot asin kalinawan nin isip sa satong sasabihon sa sunod.
text: #000008
text: Nin huli an panduwa – an tamang urulay o fraternal correction. Dakul sa satong kinakaangotan dai man nagaaram kan saindang sala. Nin huli ta mayong nagtataram sainda, paghuna ninda tama an saindang ginigibo. Alagad kaipuhan kaini an deplomasya asin maray na kamawotan na makatabang. An tsismis o paglilibak, dai nungka makakatabang. Kun kaipuhan nin testigo o katuwang mas maninigong gibohon.
text: #000009